Cuneiform Tablet CCT 5 11d (BM 120498)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
a-šur-mu-ta-bi-il₅ a-na bu-za-zu iṣ-ba-at-ni-a-tí-ma um-ma a-šur-mu-ta-bi₄-il₅-ma a-na bu-za-zu-ma 7 ma-na KÙ.GI ša a-na PUZUR₄-a-šur ša-áp-kà-tí-ni ma šu-um-kà lá-áp-tù KÙ.GI ku-a-ú-um um-ma bu-za-zu-ma ŠÀ.BA 3.5 ma-na KÙ.GI ša a-ḫa-tí-ni ṭup-pì ḫa-ar-ma-am tù-kà-al um-ma a-šur-mu-ta-bi₄-il₅-ma ša-ni-iš a-lim{ki} kà-i-lá šu-ma qá-dí-šu-ma áp-lúm a-na-ku-ni-ma ú É a-bi₄-a ra-pu-da-ku-ni um-ma bu-za-zu-ma mì-ma a-na-ku mì-ma lá ú-ra-pì-id-kà IGI a-šur-ma-lik IGI a-šur-na-da IGI šál-mì-IŠTAR